JY LEES NOU Plusgrootte-model troef man wat haar lyf afkraak – en sosiale media is gek daaroor
Natalie Hage Foto: Instagram.
As angstige lugpassasier was die model met die kurwes glad nie opgewonde om op 'n vliegtuig te klim nie – maar die passasier langs haar het die vlug nog ondraagliker gemaak.
Natalie Hage was op pad na Los Angeles op 'n vlug van American Airlines toe die man in die sitplek langs haar dit baie duidelik begin maak dat hy nie gelukkig is om langs haar te sit nie.
Natalie het 'n ekstra R922 ($70) betaal vir ekstra beenruimte maar was toe nogmeer senuweeagtig omdat haar sitplek in die middel was.
Sy beweer die vreemdeling het "hardop begin blaas, sug en in sy sitplek rondgeskuif" toe sy langs hom gaan sit.
Toe merk sy op dat hy verwoed 'n boodskap op sy foon tik terwyl hy die foon weg van haar gedraai het. Sy het geloer – en toe kry sy 'n blik op die "nare en gemene" teksboodskappe wat hy vir sy pel stuur.
"Die teksboodskappe was oor my en ek is amper doodseker hy't foto's van my geneem," het sy op Instagram geskryf met foto's wat sy van die beweerde gesprek geneem het.
"Ingeval jy dit nie kan lees nie, daar staan: 'Hopelik het sy nie enige Mexikaanse kos geëet nie,'" verduidelik Natalie. "Sy antwoord is: 'Ek dink sy het 'n Mexikaan geëet.'"
Die man sê voorts hy los 'n "nekmerk op die venster" omdat hy so teen die muur vasgepen word.
Natalie skryf die man het selfs albei armleunings opgelig en met sy elmboë in haar sy gedruk.
Sy het ook 'n foto van sy teksboodskap geneem wat lui: "Indien daar op die nuus berig word oor die DFW-lugbus a321 wat die aanloopbaan verlaat het sonder om te draai, sal dit my vlug wees."
Nog een lui: "As hierdie sitplekke nie hou nie, gaan dit nie saak maak nie," saam met nog snedige opmerkings.
Natalie het glo gevra om plekke te ruil met die man aan haar ander kant nadat sy vir hom vertel het wat aan die gang is, maar hy het net "gelag" en geweier.
"Dit is 'n vet mens se daaglikse werklikheid en dit gebeur nie net op 'n vliegtuig nie. Dit gebeur op 'n bus, wanneer jy in die tou by 'n kruidenierswinkel of by 'n konsert staan, en op die internet."
"Jy kan heeltemal in jou eie ruimte wees, niemand pla nie, en mense sal jou steeds probeer seermaak. Al wat jy kan doen, is om te besef jy het niks verkeerd gedoen deur bloot te bestaan nie, en om aan te gaan met jou dag. Dit maak my net so woedend en hartseer."
this top from @missguided via @asos is one of my current faves. and yes, i'm way too into the bell sleeve trend. ¯\_(?)_/¯ jeans are 'ridley' cut from @asos! ??
Natalie het later 'n video gedeel waar sy die man konfronteer en hy ontken aanvanklik dat hy die boodskappe gestuur het.
Dan beweer hy dat hy gedrink het, voor hy op sy perdjie klim en sê hy was "gaaf" met Natalie deur haar 'n stukkie van sy skinkbord aan te bied om te gebruik.
Die man sê dan dat Natalie nie in die ry naby die uitgang hoort nie omdat sy vanweë haar gewig nie enigeen in 'n noodgeval sal kan help nie.
Hierop het Natalie geantwoord dat sy vyf keer per week oefen en dat hy niks van haar lyf af weet nie.